Darülfünun'da Ders-i Amm Vuku-u Küşadı

کن دفعه دار الفنونده كشاد اوله جنی بازاش اولان حکمت طبیعیه درس عامى بعض مأمورین کرام وكتبـه اقـلام وسائر هر صنف اهالیدن اوچبوز قدر مستمع ماضر اولدیغی حالده اشبو ماه رجب شريفك يكرمی ایکنجی پازار ایرنسی کونى بدأ اولمشدر سعادتلو درویش پاشا حضرتاری اولا شواتر خيرك مجرد ذات معالى سمات حضرت پادشاهينك تربيه عامه حقنده متوالى الظهور اولان مساعدات جليله جله جميله سندن اولدینی بیانیله تزايد عمر و شوکت شهر بار باری دعای لازم الاداسنی ایفا و تدریس ایده جکی حکمت طبيعيه وكيميا فلرينك عمـوم حقنده نه درجه لزوم و اهمیتی اولدیغنی بر مقاله مختصره ایله افاده و آنها ایندکدنصکره مقصده شروع ایلش و اشبو برنجی درسده علين مذكورينك موضوع و غایتنی و ماهیت هوا و قوة الفريقيه و ساره به دائر بعض اصول و قواعد حکمیه یی بیان واشبو مسائلك درعقب عامه حضورنده آلات مخصوصه سی واسطه سیله تجربه لرینی دخی اجرا ایلمشدر . بو مقوله علوم دقيقه تدرس وتفهمنك بعض مقدمات علميه تحصيلته متوقف اولدینی درکار ایسه ده مدرس مشار اليه اوضح صورتله تقرير و افاده مرام ایلدیکندن و بالخصوص قـولا تفهیم اولنان مسائل اولو جهله فعلا دخی ارائه و اثبات اولندیغندن مستمعينك بالسهـوله
استفاده ایده جکی مجزوم در اجرا اولنان تجربه لر امور غریبه دن اولـوب حضارك اكثريسي دخی برنجی دفعه اولمق اوزره بویله شی کوردکلرندن موجب کمال تعجباری اولوببالخصوص قـوه الفتريقيه تجربه سنده الات مخصوصه سندن انش شراره لری ظهور ایتدیکدن بشقه بر اینجه تل واسطه سیله قوه مذکوره بر ادمك وجودينه نقل اولندینی حالده ال و یاخود بشقه بر شی ایله وجودينك قنغى طرفنه طوقنلسه اورادن مائي رنكلوقف الجمار چیقسی و بعض ترکیب کیمیوی ایله تیمورتل عادتا قابـل التهاب بر ماده کی مشتعل و محترق اولسی فوق الغايه موجب استغراب اولمشدر دفعه اولیدن صكره رجب شريف غايته قـدرویر یلان ایکی درسده جمعیت دها زیاده اوله رق درت بشيوز قدر ادم بولنمش و در خانه نك بوندن زیاده به تحملی اولمد یغندن بر طاقم کسان دخی پر بوله مبه رق عودت انتشار در و حضارك جمله سی کمال حرمت و دقت ایله استماع ايدرك هيچ بر پسندن مخل اداب بر گونه حرکت صدور اتمامشدر درسعادت اهالېسنك تحصيل عـلم و معرفت حقنده مشهـود اولان بودرجه میل و رغبت لري في الحقيقه هيتجه مایه حبور و مفخسرت اوله جق مواددن اولوب كرك مجموعة عاجزانه من وكرك اشبو درس حقنده عامه طرفندن فوق المأمول ظهوره کلان حسن قبول بو مقوله تأسيسات علميهنك بي اثر و اعتبار قالميه جغنه دليل واضح اولدیغندن و عالمده هرنه اولور ایسه اولسون ممکناتدن اولان بر امره نيت قويه وخالصه ایله تشبث اولندینی حالده همان دائما نتیجه مطلوبهنك تيسر حصولی مجزوم بولندیغندن اوصاف ممدوحه و طنپروری و اهلیت ایله متصف اولان ذوات مملكتك اشد احتیاجی اولوب از همتله حصولی ملحوظ اولان اثار خيريه به خيال محال نظر يله باقيه رق بران اقدم شروع و مباشرت و درگاه الهيدن استدعای حسن موفقیت ایللیدرلر - اگرچه درس مذکور مستمعلرينك جزواعظمى ذات علم ومعرفته محبةتعلم و تحصیلی نیت خیریه سیله کله جکنده اشتباه ایمز ایسه کده فهم وتقديرندن عاجز بولنان بعض عوام ناس مجرد اجرا اولنان تجربه لری كورمك و عادتا بر اویون کی تماشاسیله اكلمك اوزره كله جکاری دخی درکار اولوب، بو مثللوعلوم نافعه یه شونظر له با قنلر قبوله شایان اوله من ایسه ده اشبو درس عام اولدیغی جهتله شو ایک صنفك تمير و تفریق متعسر و بلکه متعدز اولدیغندن اومقوله جهلا طاقتك دخی طلبه مثلالو رخصیاب دخول و انلر صره سنده جالس مصبطه قبول اوله جقلری اشکار در خالی محل اولدیغی حالده او مقوله لرك دخی درسده حاضر بولنمسنده بأس يوغېسه ده بونار اولجه كلدکاری حالده بر چوق محلی اشغال ايدرك مداوم و مستعد اولان طلبه نك احيقده قاله جقلری و بنا عليه بونار دائما پر بوله حفاری خصوصنده امين اوله ميهرق شو ماده ترك و تكاسلارینه سبب اوله جنى ملاحظه دن غير بعيد در شو محذورك دفعي چاره سی بولنمق بك كوج دکلدر ظن ايدرم مداومت اوزره درس استماع اتمك اسنيا نلر بر محل مخصوصده اثبات وجسود ايدرك محال و شان و درجه اهلیت و استعداد لری ممکن مرتبه تفحص و تحقيق ومداوم و مستفيد اوله جقلری مأمول بولنانلر بالقبول كلدكجه خالى بولمق اوزره بوناره برر محل تخصیص اولنوب كيفيتى مبين يدلرينه ر قطعه دخولیه بیلیتی اعطا اولنمسیله شو مقصد حاصل اولور اشبوتدبير ارباب اهليتك دوامنه حائل اوله جق محذوری دافع اولدقدن بشقه بو تقديرجه درسك ختامنده او مثللو امتيازلو شاگردان امتحانلری دخی اجرا اولنه بيلوب بونك ايسه امر تحصیلده نه درجه حسن تأثیرى اوله جغى تعر یفدن آزاره در خـواهشگران علم و معرفتـك شمدیکی صورتله دخی دوام و استفاده به سعی و اهتمام ایده جکاریبی اشتباه ایسه ده مداومتی بر تعهد معنوی تحتنده اولديغي وبالخصوص بركون عامه مواجهه سنده ثمره سعی و طلبی سنجیده میزان امتحان اوله جغنی بیلندیکی حالده بالطبع شوكيفيت بشقه بر شوق و غیرتی مستلزم اوله جنی درکاردر - شو مطالعات عاجزانه مزى عرض و بیاندن مرادمن حاشا درس مذکور حقنده بر گونه نقص و قصور اسنادی اولميـوب مجرد عمـوم حقنده خيرلو اولمق اعتقادنده بولنديغمر صورتی اخطاردن عبارتدر هر حالده بونك تأسيسنه موفق اولان ذوات حيت سماتك مساعي مشكوره لرنی تقديره مجبورز طویخانه عامره مشیری دولتلو خلیل پاشا حضرتلری طرفندن دخی اشبو درس محلارينك تنظيم و تسویه سنده خیلی همت بیورلمش اولمغله بوصره ده مشار اليه حـضرتلری حقنده دخی لوازم تشکر و محمدتك ايفاسی وجيبه دن عد الرز